Makaten wau nelakaken anggenipun sampun boten ngaosi dhateng asiling pakarti saking kabangsanipun piyambak. Apesipun kenging dipunwastani sampun boten purun ngrewes. Kosokwangsulipun, anggenipun boten nate nacad lan boten purun nyariyosaken bilih kesenian manca punika kuna cocoge mung kanggo wong tuwa-tuwa. Lan malah inggih kesenian sabrang kilenan wau ingkang tansah kumanthil wonten ing manahipun, punika kenging kangge bukti, bilih punika nama kasengsem, klebetan dhaya prebawa, terang manawi boten kraos.